CELEX: 
Language: et
Date: 2021-04-19 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2019/2144, sätestades üksikasjalikud eeskirjad mootorsõidukitele alkoluku paigaldamise võimaluse kohta, ja muudetakse kõnealuse määruse II lisa

SELETUSKIRI
            
            
            
               1.
                     DELEGEERITUD ÕIGUSAKTI TAUST
            
            
               Alkolukud suurendavad liiklusohutust, takistades sõiduki juhtimist, kui alkoholi on organismis teatavast piirist rohkem. Sellised seadmed ei ole ELis mootorsõidukite jaoks kohustuslikud, kuid on enamasti ette nähtud järelturu jaoks. Vältimaks seda, et paigaldamisel segavad need sõiduki toimimist ning selle ohutust ja turvalisust, on oluline nõuda, et sõidukitootjad esitaksid tehnikutele sõidukimudelite kohta alkoluku paigaldamise tehnilised üksikasjad. See hõlbustab märkimisväärselt selliste seadmete paigaldamist ja muudab selle ohutuks.
            
            
               Euroopa Parlamendi ja nõukogu määrusega (EL) 2019/2144
                  1
                on selline alkoluku paigaldamise võimalus M- ja N-kategooria mootorsõidukite jaoks ette nähtud uute sõidukitüüpide puhul alates 6. juulist 2022 ja kõigi uute sõidukite puhul alates 7. juulist 2024.
            
            
               Komisjonil on õigus kehtestada mootorsõidukite tüübikinnitusele konkreetsed tehnilised nõuded seoses alkoluku paigaldamise võimalusega. Käesoleva komisjoni delegeeritud määrusega täiendatakse määrust (EL) 2019/2144, kehtestades vastavad tehnilised nõuded. Eelkõige kohustab see sõidukitootjaid esitama paigaldamisdokumendi, mis sisaldab paigaldamiseks vajalikke üksikasju. Kavandatud sätted põhinevad kehtival standardil EN 50436.
            
            
               Käesoleva komisjoni delegeeritud määrusega muudetakse samuti määruse (EL) 2019/2144 II lisa, lisades viite käesolevale õigusaktile, millega kehtestatakse erinõuded seoses mootorsõidukitele alkoluku paigaldamise võimalusega.
            
            
               2.
                     ÕIGUSAKTI VASTUVÕTMISELE EELNENUD KONSULTATSIOONID
            
            
               Käesoleva õigusakti ettevalmistamisel pidas komisjon asjakohaseid konsultatsioone liikmesriikide ekspertide ja sidusrühmadega, mis kinnitas nende üldist toetust.
            
            
               3.
                     DELEGEERITUD ÕIGUSAKTI ÕIGUSLIK KÜLG
            
            
               Käesoleva delegeeritud õigusakti õiguslik alus on Euroopa Parlamendi ja nõukogu määruse (EL) 2019/2144 artikli 4 lõige 6 ja artikli 6 lõige 6 ning Euroopa Parlamendi ja nõukogu määruse (EL) 2018/858 artikli 5 lõige 3.
            
            
               KOMISJONI DELEGEERITUD MÄÄRUS (EL) …/…,
            
            
               19.4.2021,
            
            
               millega täiendatakse Euroopa Parlamendi ja nõukogu määrust (EL) 2019/2144, sätestades üksikasjalikud eeskirjad mootorsõidukitele alkoluku paigaldamise võimaluse kohta, ja muudetakse kõnealuse määruse II lisa
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 27. novembri 2019. aasta määrust (EL) 2019/2144, mis käsitleb mootorsõidukite ja nende haagiste ning mootorsõidukite jaoks ette nähtud süsteemide, osade ja eraldi seadmestike tüübikinnituse nõudeid seoses nende üldise ohutuse ning sõitjate ja vähekaitstud liiklejate kaitsega ning millega muudetakse Euroopa Parlamendi ja nõukogu määrust (EL) 2018/858 ja tunnistatakse kehtetuks Euroopa Parlamendi ja nõukogu määrused (EÜ) nr 78/2009, (EÜ) nr 79/2009 ja (EÜ) nr 661/2009 ning komisjoni määrused (EÜ) nr 631/2009, (EL) nr 406/2010, (EL) nr 672/2010, (EL) nr 1003/2010, (EL) nr 1005/2010, (EL) nr 1008/2010, (EL) nr 1009/2010, (EL) nr 19/2011, (EL) nr 109/2011, (EL) nr 458/2011, (EL) nr 65/2012, (EL) nr 130/2012, (EL) nr 347/2012, (EL) nr 351/2012, (EL) nr 1230/2012 ja (EL) 2015/166,
                  2
                eriti selle artikli 4 lõiget 6 ja artikli 6 lõiget 6,
            
            
               ning arvestades järgmist:
            
         
         
            
               (1)Euroopa Parlamendi ja nõukogu määruse (EL) 2019/2144 artikli 6 kohaselt peavad M- ja N- kategooria mootorsõidukid olema varustatud teatavate kõrgtehnoloogiliste süsteemidega, sealhulgas alkoluku paigaldamise võimalusega. Määruse II lisas on sätestatud mootorsõidukite tüübikinnituse põhinõuded seoses nendesse sõidukitesse alkoluku paigaldamise võimalusega.
            
            
               (2)Alkolukud suurendavad liiklusohutust, takistades sõiduki juhtimist isikutel, kelle kehas on alkoholi üle kindlaksmääratud piirnormi.
            
            
               (3)Vaja on üksikasjalikke eeskirju sõidukite tüübikinnituse erinõuete kohta seoses alkoluku paigaldamise võimalusega. 
            
            
               (4)Euroopa standardiseerias EN 50436 määratakse kindlaks alkolukkude katsemeetodid ja olulised toimivusnõuded ning antakse juhiseid ametiasutustele, otsustajatele, ostjatele ja kasutajatele. Nimetatud seeria standardid sisaldavad ka mootorsõidukitega seotud erisätteid, mis hõlbustavad alkolukkude paigaldamist. 
            
            
               (5)Alkolukud on enamasti ette nähtud järelturul paigaldamiseks. Selleks ühendatakse need sõiduki elektri- ja juhtimisahelatega. Selline paigaldamine ei tohiks häirida sõiduki nõuetekohast toimimist ega hooldust, ei tohiks vähendada sõiduki ohutust ega turvalisust ning peaks ühtlasi olema spetsialiseerunud ja koolitatud paigaldajate jaoks võimalikult lihtne.
            
            
               (6)Seetõttu on vaja nõuda, et sõidukitootjad teeksid oma veebisaitidel kättesaadavaks dokumendi, mis sisaldab selgeid juhiseid alkolukkude paigaldamiseks (edaspidi „paigaldamisdokument“), et võimaldada tehnikutel konkreetsele sõidukimudelile alkolukku nõuetekohaselt paigaldada.
            
            
               (7)Kuna osa paigaldamisdokumendis sisalduvast teabest võib olla seotud sõidukite turvalisusega seotud remondi- ja hooldusteabe teenustega, peaks see olema kättesaadav üksnes sõltumatutele ettevõtjatele, kellele akrediteeritud üksused on andnud loa vastavalt määruse (EL) 2018/858
                  3
                X lisa 3. liitele.
            
            
               (8)Määruse (EL) 2019/2144 II lisas esitatud nõuete loetelu sisaldav tabel ei sisalda ühtegi viidet alkoluku paigaldamise võimalust käsitlevatele õigusaktidele. Seepärast on vaja lisada kõnealusesse lisasse viide käesolevale määrusele. 
            
            
               (9)Määrust (EL) 2019/2144 tuleks seepärast vastavalt muuta.
            
            
               (10)Kuna määrust (EL) 2019/2144 hakatakse kohaldama alates 6. juulist 2022, tuleks käesolevat määrust kohaldada alates samast kuupäevast, 
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Nõuded alkoluku paigaldamise võimaluse jaoks
            
            
               Mootorsõidukite tüübikinnituse suhtes seoses alkoluku paigaldamise võimalusega kohaldatakse I lisas sätestatud nõudeid.
            
            
               Artikkel 2
            
            
               Määruse (EL) 2019/2144 muutmine
            
            
               Määruse (EL) 2019/2144 II lisa muudetakse vastavalt käesoleva määruse II lisale.
            
            
               Artikkel 3
            
            
               Jõustumine ja kohaldamine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
         
         
            
               Seda kohaldatakse alates 6. juulist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 19.4.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 325, 16.12.2019, lk 1.
               
               
                  
                     (2)
                  
                        ELT L 325, 16.12.2019, lk 1.
               
               
                  
                     (3)
                  
                        ELT L 151, 14.6.2018, lk 1.
               
            
      
    ---documentbreak--- 
      
         
         
            
               I LISA
            
            
               Tehnilised nõuded
            
            
                     
                        
                           1.
                        
                     
                  
                  
                     
                        
                           Alkoluku paigaldamise võimalus peab võimaldama Euroopa standarditele EN 50436-1:2014 või EN 50436-2:2014+A1:2015 vastava alkoluku paigaldamist või moderniseerimist. 
                        
                     
                  
               
                     
                        
                           2.
                        
                     
                  
                  
                     
                        
                           Igas M- ja N-kategooria mootorsõidukis peab sõidukisüsteem seoses alkoluku paigaldamise võimalusega vastama asjakohasele sõidukimudelile, nagu on sätestatud Euroopa standardile EN 50436-7:2016 vastavas alkoluku paigaldamise dokumendis (edaspidi „paigaldamisdokument“). Selleks peab paigaldamisdokument hõlmama vähemalt ühte standardi EN 50436-7:2016 lisa C punktis 3a, 3b või 3c esitatud võimalustest. Sõiduki tootja võib kokkuleppel tüübikinnitusasutuse ja tehnilise teenistusega esitada Euroopa standardi hilisematele versioonidele vastava paigaldamisdokumendi.
                        
                     
                  
               
                     
                        
                           3.
                        
                     
                  
                  
                     
                        
                           Paigaldamisdokument
                        
                     
                  
               
                     
                        
                           3.1.
                        
                     
                  
                  
                     
                        
                           Paigaldamisdokument peab sisaldama üksikasjalikke kirjeldusi, diagramme ja pilte, milles selgitatakse alkoluku paigaldamist ja mis sisaldavad teavet ühe järgmise andmekogumi kohta: 
                        
                        
                           (a)teave akutoite, maanduse, sõiduki süüte ja käivituse kohta;
                        
                        
                           (b)teave akutoite, maanduse, sõiduki süüte ja käivitust võimaldava või käivitust keelava sisend- ja väljundjuhtme kohta ja käitusvõime (nt mootori töö) valikulise tuvastamise või sõiduki liikumise signaaljuhtme kohta või 
                        
                        
                           (c)teave akutoite, maanduse ja andmesiiniühenduse kohta.
                        
                     
                  
               
                     
                        
                           3.2.
                        
                     
                  
                  
                     
                        
                           Igasugune lisatarkvara, -riistvara või lisaprotseduurid, mis on vajalikud alkoluku paigaldamiseks standardsesse sõidukisse, tuleb kindlaks määrata ja paigaldamisdokumendis ära märkida.
                        
                     
                  
               
                     
                        
                           3.3.
                        
                     
                  
                  
                     
                        
                           Alkolukk peab tavapäraselt olema blokeerivas olekus. Alkoluku blokeerivus saavutatakse kas avatud väljundrelee, vastava väljundsignaali või vastava digitaalse andmesiinisõnumiga. Selle relee sulgemine või blokeeriva väljundsignaali muutmine mitteblokeerivaks väljundsignaaliks või vastava mitteblokeeriva andmesiini sõnumi edastamine peab toimuma siis, kui on edastatud hingeõhuproov, milles alkoholi kontsentratsioon jääb allapoole eelnevalt kindlaks määratud piirnormi. 
                        
                     
                  
               
                     
                        
                           3.4.
                        
                     
                  
                  
                     
                        
                           Paigaldatud alkolukk tohib sekkuda ainult mootori käivitamise protsessi või sõiduki omal jõul liikumise lubamisse sõiduki pealüliti aktiveerimisel ega tohi mõjutada töötavat mootorit ega liikuvat sõidukit.
                        
                     
                  
               
                     
                        
                           4.
                        
                     
                  
                  
                     
                        
                           Juurdepääs alkoluku paigaldamise võimalust käsitlevale teabele
                        
                     
                  
               
                     
                        
                           4.1.
                        
                     
                  
                  
                     
                        
                           Sõidukitootjad kehtestavad vajaliku korra ja menetlused tagamaks, et teave sõiduki alkoluku paigaldamise võimaluse kohta, mis esitatakse standardse paigaldamisdokumendi asjakohaste üksikasjade kujul, on määruse (EL) 2018/858 X lisa kohaselt kättesaadav. Kuna osa teabest võib olla seotud sõidukite turvalisusega seotud remondi- ja hooldusteabe teenustega, tehakse teave alkoluku paigaldamise võimaluse kohta kättesaadavaks vaid sõltumatutele ettevõtjatele, kes järgivad kõnealuse lisa 3. liites sätestatud korda.
                        
                     
                  
               
                     
                        
                           5.
                        
                     
                  
                  
                     
                        
                           Sõiduki tootja lisab teatisele deklaratsiooni, mis on koostatud käesoleva lisa liites esitatud vormi kohaselt.
                        
                     
                  
               
               
            
               Liide
            
            
                
               Tootja kinnitus
            
            
            
               (Tootja): 
            
            
               ...............................................................................................................................................
            
            
               (Tootja aadress):
            
            
               .............................................................................................................................................. 
            
            
            
               kinnitab, et:
            
            
               ta teeb kooskõlas komisjoni delegeeritud määruse (EL) …/…(1) [Väljaannete talitus: käesolev määrus] artikliga 1 kättesaadavaks alkoluku paigaldamise dokumendi järgmise sõiduki margi ja tüübi puhul: …
            
            
               Käesoleva kinnituse A lisas on esitatud ühe või mitme peamise veebisaidi aadress, kus on võimalik alkoluku paigaldamisdokumendiga tutvuda. Käesoleva kinnituse B lisas on esitatud sertifikaadile alla kirjutanud vastutava tootja esindaja kontaktandmed.
            
            
               [Koht]
            
            
               [Kuupäev]
            
            
               [Allkiri] [Ametikoht][]
            
            
         
         
            
               A lisa. Veebisaitide aadressid
            
            
               B lisa. Kontaktandmed
            
            
               ___________ 
            
            
               (1) [Väljaannete talitus: lisada täispealkiri ja ELT viide.]
            
            
               II LISA
            
            
               Määruse (EL) 2019/2144 muutmine
            
            
            
               Määruse (EÜ) nr 2019/2144 II lisas asendatakse nõuet E1 käsitlev kanne järgmisega:
            
            
                     
                        „E1 Alkoluku paigaldamise võimalus 
                     
                  
                  
                     
                        Komisjoni delegeeritud määrus (EL) 2021/… (*)
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) Komisjoni delegeeritud määrus (EL) 2021/[... – number ja täielik pealkiri/ELT viide lisatakse enne avaldamist.]“